text: Lille pige alvorligt kvæstet i færdselsuheld
  23 august 2015 kl. 18.09
  En lille pige er søndag aften alvorligt tilskadekommen efter et trafikuheld i Vejle, oplyser Sydøstjyllands Politi.
  
  På Horsensvej i Bredal i Vejle Kommune er en lille pige søndag aften blevet hårdt kvæstet i en færdselsulykke, oplyser Sydøstjyllands Politi til TV SYD.
  Vidner på stedet fortæller til TV SYD, at der er flere politibiler på stedet, ligesom ambulance og lægebil også var der. Ambulancen har dog forladt stedet med pigen og kørt hende til sygehuset.
  Politiet er ved at undersøge uheldet nærmere, fordi pigen er kommet så slemt til skade. Det er endnu uvist, hvad der ligger bag ulykken, siger Sydøstjyllands Politi til TV SYD.
  Opdateres...
  